Παλλεσβιακοί Αγώνες 1924

Οι Α΄ Παλλεσβιακοί Αθλητικοί Αγώνες διεξήχθησαν στη Μυτιλήνη στις 14, 17 και 21 Σεπτεμβρίου 1924, με διοργανωτή τον Παλλεσβιακό Γυμναστικό Σύλλογο

Η διοργάνωση

Το 1923 ιδρύθηκε στη Μυτιλήνη ο Παλλεσβιακός ΓΣ, ο οποίος τον Απρίλιο του 1924 είχε ήδη κατασκευάσει γυμναστήριο σε χώρο που του παραχώρησε ο Δήμος Μυτιλήνης, το είχε περιφράξει με συρματόπλεγμα και το είχε διαμορφώσει σε γήπεδο ποδοσφαίρου αλλά και σε γυμναστήριο στίβου με σκάμματα αλμάτων, βαλβίδες ρίψεων, διαδρόμους ταχύτητας κλπ. Μάλιστα, δήλωσε συμμετοχή στο Πανελλήνιο πρωτάθλημα στίβου ανδρών 1924 αλλά δεν είναι γνωστό αν πήρε μέρος. Το Σεπτέμβριο του 1924 διοργάνωσε στο γυμναστήριό του τους Α΄ Παλλεσβιακούς Αγώνες, στους οποίους εκτός από τους δικούς του αθλητές, υπήρξε συμμετοχή αθλητών του Παγχιακού Γυμναστικού Συλλόγου, καθώς και στρατευμένων της Μεραρχίας Αρχιπελάγους ("Έμπεδον Αρχιπελάγους"). Είχαν προσκληθεί και αθλητές του νεοσύστατου Λημνιακού  Γυμναστικού Συλλόγου, αλλά δεν ανταποκρίθηκαν στην πρόσκληση.εφ. "Λήμνος", φ. 360 (28/8/1924). Συνολικά μετείχαν 50 περίπου αθλητές.

Οι αγώνες διεξήχθησαν σε τρεις ημέρες: Κυριακή 14, Τετάρτη 17 και Κυριακή 21 Σεπτεμβρίου και περιλάμβαναν αγωνίσματα δρόμων, αλμάτων, ρίψεων και σκυταλοδρομίας ανδρών και εφήβων, αγώνα δρόμου δημοσίας οδού και αγώνες διελκυστίνδας ομάδων. Είχαν αθλοθετηθεί μετάλλια και κύπελλα για τους νικητές. Τους αγώνες παρακολούθησαν πλήθος θεατών του νησιού καθώς και πάνω από 300 εκδρομείς που ήρθαν από τη Χίο.

Πολυνίκης αθλητής στα ατομικά αγωνίσματα: Κλεάνθης Παλαιολόγος (Παλλεσβιακού) με 5 πρώτες και 2 δεύτερες νίκες.
Πολυνίκης σύλλογος: Παλλεσβιακός με 22 πρώτες νίκες (16 στους άνδρες και 6 στους εφήβους). 

Αποτελέσματα
 Αγώνισμα Νικητής Σύλλογος Επίδοση  Αγωνίσματα ανδρών100μΚλεάνθης ΠαλαιολόγοςΠαλλεσβιακός11.6200μΚλεάνθης ΠαλαιολόγοςΠαλλεσβιακός26.2400μΚλεάνθης ΠαλαιολόγοςΠαλλεσβιακός58.0800μΚλεάνθης ΠαλαιολόγοςΠαλλεσβιακός2.18.01.500μΙωάννης ΕγγλέζοςΠαλλεσβιακός5.07.05.000μΕυστράτιος ΔιαλεκτόςΠαλλεσβιακός19.45.69.100μ δημοσίας οδούΕυστράτιος ΔιαλεκτόςΠαλλεσβιακός32.24.8110μ εμπΚλεάνθης ΠαλαιολόγοςΠαλλεσβιακός20.44Χ100μΜιχ. Φιλιός, Στ. ΣτεφανίδηςΝικ. Κουφέλλης, Κλ. ΠαλαιολόγοςΠαλλεσβιακός53.8ΜήκοςΆγγελος ΣκιαδάςΠαγχιακός5,61ΎψοςΆγγελος ΣκιαδάςΠαγχιακός1,50ΤριπλούνΕυστρ. ΠραΐδηςΠαλλεσβιακός12,10Επί κοντώΕυστρ. ΠραΐδηςΠαλλεσβιακός2,90ΛιθοβολίαΕυστρ. ΚονάκαςΠαλλεσβιακός15,20ΣφαιροβολίαΜιχ. ΦιλιόςΠαλλεσβιακός10,68ΔισκοβολίαΤζάννος ΑυτζήςΠαλλεσβιακός28,62Δισκοβολία ελληνικήΑπ. ΧατζησάββαςΠαλλεσβιακός32,55ΔιελκυστίνδαΠαλλεσβιακός Αγωνίσματα εφήβων100μΣτέφανος ΣτεφανίδηςΠαλλεσβιακός12.6300μΣτέφανος ΣτεφανίδηςΠαλλεσβιακός43.43.000μΤάσος ΠαλαιολόγοςΑθαν. ΠατέστοςΠαλλεσβιακόςΠαλλεσβιακός11.46.4Επί κοντώΜαρ. ΣαρηγιάννηςΠαλλεσβιακός2,52ΜήκοςΓεώργιος Μ. ΛιβανόςΠαγχιακός5,42ΎψοςΓεώργιος Ι. ΛιβανόςΓεώργιος Μ. ΛιβανόςΑρθ. ΣκιαδάςΠαγχιακόςΠαγχιακόςΠαγχιακός1,50Σφαιροβολίασφαίρα 4,5 οκάδωνΝίκος ΚουφέλληςΠαλλεσβιακός9,63Λιθοβολίαλίθος 3 οκάδωνΕυάγγελος ΚόκκαληςΠαλλεσβιακός17,62

 Κατάταξη
 Θέση Σύλλογος Νίκες σύνολο(α'-β'-γ')* Ανδρών(α'-β'-γ')* Εφήβων(α'-β'-γ')*  Σύλλογοι 1 Παλλεσβιακός   22-11-10 16-7-4 6-4-6 2Παγχιακός 4-7-0 2-5-0 2-2-0 3Έμπεδον Αρχιπελάγους 0-2-8 0-2-8
* Σε κάποια αγωνίσματα υπήρξαν ισοπαλίες αθλητών.

 Παραπομπές    

 Πηγές 
 περιοδ. «ΑΘΛΗΤΙΚΗ ΕΠΙΘΕΩΡΗΣΙΣ», Σεπτέμβριος 1924, σ. 6.
 εφημερ. «Η Βραδυνή», 22/9/1924.

Κατηγορία:Διοργανώσεις στίβου στην Ελλάδα
Κατηγορία:Στίβος το 1924
Κατηγορία:Ιστορία της Λέσβου